ai4bharat/Pralekha huggingface dataset:
کوئلے کی وزارت
بھارت کے کوئلے کے شعبے کو ماحول دوست بنانے کے اقدامات
23-2022 میں 2400 ہیکٹیئر زمین کو کوئلے کی کانوں کے اعتراف ماحول دوست بنایا جائے گا
نئی دہلی،30 اگست، 2022/ کوئلے کی وزارت نے ، کوئلے کی کانوں میں اور ان کے اعتراف 2400 ہیکٹیئر سے زیادہ رقبے کو 23-2022 کے لیے 50 لاکھ سے زیادہ پودے لگا کر کوئلے کی کمپنیوں کےلیے یہ مقصد قائم کیا ہے۔ نشانزد علاقوں میں کوئلے کی کمپنیوں کے کانوں سے باہر کے علاقوں کو شامل کیا گیا ہے ۔ اس میں باہر کے پٹے پر دیئے ہوئے علاقوں کو بھی شامل کیا گیا ہے جو شجر کاری کے لائق ہے اور جنہیں ریاستی سرکار کی ایجنسیوں نے دستیاب کرایا ہے ۔ ابھی تک کوئلے کی کانوں کے علاقوں میں سبزہ زاری کی یہ مہم زور شور سے جاری ہے اور 1000 ہیکٹیئر زمین پر شجرکاری کر کے گھاس لگا کر، بانس اُگا کر اور اعلیٰ ٹکنالوجی سے کاشت کر کے شامل کیا گیا ہے۔ یہ سارے کام 15 اگست 2022 تک کر لیے گئے تھے۔ اس سلسلے میں ابھی تک جو کامیابیاں حاصل ہوئی ہیں ان کے پیش نظر کوئلے کی کمپنیوں کو یہ اعتماد ہے کہ اس سال کے مقررہ نشانوں سے زیادہ کام کر لیا جائے گا۔
مدھیہ پردیش میں ڈبلیو سی ایل کے پنچ علاقے میں رہائشی کالونی کےآس پاس شجر کاری
کوئلےکےشعبے کے مذکورہ بالا شجر کاری کے اقدامات سے 2030 تک اضافی جنگلات اور درخت لگا کر 2.5 سے 3 ارب ٹن سی او 2 کے برابر اضافی کاربن سنک پیدا کرنے کے بھارت کے این ڈی سی عزم کو مدد ملی ہے۔
کوئلے کی صنعت ترقی کا ایک دیرپا طریقۂ کار تیار کرنا چاہتی ہے جس میں کوئلے کی پیداوار کرتے ہوئے ماحولیات کا تحفظ ہو ، قدرتی وسائل کا تحفظ ہو ، سماج کا خیال رکھا جائے اور جنگلات اور جنگلاتی زندگی کے تحفظ کے لیے اقدامات کیے جائیں۔
تمل ناڈو کے این ایل سی آئی ایل علاقے میں کان -1 دھان کا کھیت اور نارئل کی شجرکاری
جس زمین کو انسانی سرگرمیوں سے نقصان پہنچا ہے ، جنگلات کاری اس کی بحالی کا ثابت شدہ طریقہ ہے اور کانوں والے علاقے کی اطمینان بخش بحالی کے لیے لازمی ہے۔ عالمی سطح پر اس سےکاربن کے اخراج میں کمی لاکر آب و ہوا کے مسئلے سے نمٹا جاتا ہے اور اس سے خطے کی اقتصادی ترقی بھی ہوتی ہے۔
مدھیہ پردیش کے سنگرولی علاقے میں این سی ایل کے نگاہی علاقے میں حیاتیاتی بازیابی
کوئلے کی بھارتی صنعت کا مقصد معیشت کے مختلف شعبوں کی مانگ پوری کرنے کے لیے کوئلے کی دستیابی کو یقینی بنانا ہے اور مقامی لوگوں کے لیے معیار زندگی کو بہتر بنانا اور ماحول پر کانکنی کےاثرات کو کم سے کم کرنا ہے۔
۔۔۔
ش ح ۔ اس۔ ت ح ۔
U - 9685
(Visitor Counter : 87
وزیراعظم کا دفتر
وزیر اعظم نے سوامی وویکانند کے ذریعہ 1893 میں شکاگو میں کی گئی شاندار تقریر کو یاد کیا
وزیر اعظم جناب نریندر مودی نے سوامی وویکانند کے ذریعہ 1893 میں شکاگو میں کی گئی شاندار تقریر کو یاد کیا ۔ جناب مودی نے کہا ہے کہ انہوں نے 1893 میں آج ہی کے دن شکاگو میں اپنی شاندار تقاریر میں سے ایک تقریر کی تھی۔ ان کے خطاب نے بھارت کی ثقافت اور اخلاقیات کی ایک جھلک پیش کی ۔
ایک ٹوئیٹ میں وزیر اعظم نے کہا:
’’11 ستمبر کے ساتھ سوامی وویکانند کا خصوصی تعلق ہے۔ 1893 میں آج ہی کے دن انہوں نے شکاگو میں اپنی شاندار تقاریر میں سے ایک تقریر کی تھی۔ ان کے خطاب نے بھارت کی ثقافت اور اخلاقیات کی ایک جھلک پیش کی ۔‘‘
بھارتی چناؤ کمیشن
ضمنی انتخاب کے دوران پورے ضلع میں ضابطہ اخلاق  کے نفاذ کے متعلق
کمیشن کے نوٹس میں یہ بات لائی گئی ہے کہ مکتوب نمبر 437/6/INST/2016-CSS مورخہ 29 جون، 2017 میں موجود اس کی ہدایت کے حوالے سے، جسے مکتوب نمبر 437/6/1/ECI/INST/FUNCT/MCC/2017 مورخہ 18 جنوری، 2018 کو دہرایا گیا تھا، کہ اگر انتخابی حلقہ ریاست کی راجدھانی/میٹروپولیٹن شہر/میونسپل کارپوریشنز میں شامل ہے، تو ایم سی سی کی ہدایات کا اطلاق صرف متعلقہ انتخابی حلقہ میں ہوگا۔ بقیہ تمام معاملوں میں، مذکورہ بالا ہدایات انتخابی حلقہ میں شامل پورے ضلع  میں نافذ ہوں گی جہاں پر ضمنی انتخاب  ہونے والے ہیں۔
ان ہدایات کا مقصد یہ رہا ہے کہ ترقیاتی اور انتظامی کام ایم سی سی کے اثرات کے بغیر جاری رہنے چاہئیں اور ضمنی انتخاب کا پرچار صرف متعلقہ پی سی/اے سی تک ہی محدود رہنا چاہیے۔
تاہم، ایک ایسی حالت بھی موجود ہے کہ جاری ضمنی انتخاب کے لیے سیاسی سرگرمیاں پی سی/اے سی کے باہر، لیکن ضلع کے اندر بھی منعقد کی جا سکتی ہیں۔ ایسی سرگرمیاں مذکورہ بالا ہدایات کے مد نظر منعقد کی جائیں گی۔ لہٰذا، مزید وضاحت کی جاتی ہے کہ اگر جاری ضمنی انتخاب سے جڑی کوئی انتخابی سرگرمی ضلع کے اندر کہیں بھی منعقد کی جاتی ہے، تو ایم سی سی، کووڈ کے نفاذ سے متعلق تمام ہدایات اور اخراجات کی نگرانی کا اطلاق اسی طرح ہوگا جیسا کہ سیاسی سرگرمیوں کے معاملے میں کیا جاتا ہے۔ ایسے معاملوں میں متعلقہ ضلع کا الیکشن افسر تمام ضروری کارروائی انجام دے گا اور سخت تعمیل کو یقینی بنائے گا۔
پیٹرولیم اور قدرتی گیس کی وزارت
گھریلو خام تیل کی درآمدات میں کمی لانے اور پیداوار بڑھانے کے لیےحکومت کی طرف سے کیے گئے مختلف اقدامت
نئی دہلی، یکم اگست، 2022 / پیٹرولیم و قدرتی گیس کے وزیر جناب رامیشور تیلی نے راجیہ سبھا میں آج ایک سوال کے تحریری جواب میں بتایا کہ حکومت نے گھریلو خام تیل کی درآمدات میں کمی لانےاور اس کی پیداوار میں اضافہ کرنے کے مختلف اقدامات کیے ہیں۔ ان میں تلاش کیے گئے چھوٹے فیلڈ سے متعلق پالیسی ، پیٹرول کی تلاش کے کام میں اصلاحات ، اور تیل و گیس 2019 کی گھریلو تلاش اور پیداوار میں اضافے کے لیے لائسنسنگ پالیسی ، قدرتی گیس کی مارکیٹنگ میں 2020 کی اصلاحات ، تیل اور گیس کے لیے مزید ریکوری طریقوں کو فروغ دینے اور ترغیب دینے سے متعلق پالیسی، موجودہ مچیورڈ فیلڈ کی دوبارہ ڈیولپمنٹ ، ناکارہ کنوؤں کی تجدید، بہتر تیل ریکوری پر عمل درآمد کے ذریعے ریکوری عوامل کو بہتر بنا، شامل ہیں۔ حکومت نے منظوری کے عمل کو بلارکاوٹ بنا کر وسیع تر پرائیویٹ شعبے کی شراکت داری کو بھی فروغ دیا ہے جس میں الیکٹرانک سنگل ونڈو نظام بھی شامل ہے۔ مزید یہ کہ حکومت نے ملک میں بایوایندھن کی دستیابی کو فروغ دینے کے لیے قومی بایو فیول پالیسی 2018 کا آغاز کیا ہے۔
چینی اور سبزیوں سے بنائے گئے تیلوں کے ڈائریکٹوریٹ کے جمع کیے گئے اعداد و شمار کے مطابق پچھلے دو سال میں قائم کیے گئے ایتھنول پلانٹسکی تعداد 53 ہے جن میں سے 9 اتر پردیش میں ہیں۔
ٹیکسٹائلز کی وزارت
ملک میں پاور لوم سیکٹر کا فروغ
نئی دہلی، 22 ؍ستمبر 2020: ٹیکسٹائل کی مرکزی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں ایوان کو بتایا کہ حکومت ہند یکم اپریل 2017 سے پاور ٹیکس انڈیا اسکیم کے تحت پاور لوم اور متعلقہ مصنوعات وخدمات کے وینچر کیپٹل فنڈ  کو نافذ کررہی ہے۔ٹیکس فنڈ کا کم از کم بنیادی فنڈ 35کروڑروپے ہے جس میں حکومت ہند کا تعاون 24.50 کروڑروپے جبکہ اسمال انڈسٹریز ڈیولپمنٹ بینک آف انڈیا  کا تعاون 10.50 کروڑروپے ہے۔سڈبی وینچر کیپٹل لمٹیڈ  ٹیکس فنڈ کا انویسمنٹ منیجر ہے۔
ٹیکس فنڈ کا مقصد پاورلوم سیکٹر میں بہت چھوٹی اورچھوٹی صنعتوںمیں ایکیوٹی کی سرمایہ کاری فراہم کرکے صنعت میں برانڈ کی تشکیل اور دانشورانہ املا ک کی تشکیل سے اختراعات کو فروغ دینا اور پاور لوم سیکٹر اور متعلقہ سرگرمیوں کو فروغ دینا ہے۔پاور ٹیکس انڈیا اسکیم کے فوائدحاصل کرنے کے لئے مختلف امدادی خدمات کی فراہمی کی خاطر
مفت ہیلپ لائن نمبر :180022201شروع کیا گیا ہے۔اس کے علاوہ گوگل پلے اسٹور سے موبائل ایپ ، آئی پاور ٹیکس ، کو ڈاؤن لو ڈ کیا جاسکتا ہے۔
یو پی ایس سی
اپریل 2021میں یوپی ایس سی کے ذریعہ حتمی شکل دیے گئے تقرری کے نتائج
نئی دہلی،05؍جولائی: یونین پبلک سروس کمیشن کے ذریعہ اپریل 2021 کے دوران درج ذیل تقرریوں کے لیےنتائج کوحتمی شکل دے دی گئی ہے۔ سفارش کردہ امیدواروں کو انفرادی طور پر بذریعہ ڈاک مطلع کردیا گیا ہے۔
مکمل فہرست دیکھنے کے لیے یہاں کلک کریں
Click here for full list.
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰
ش ح - س ک
U. NO. 6212
(Visitor Counter : 119
خوراک کی ڈبہ بندی کی صنعتوں کی وزارت
فوڈ پروسیسنگ شعبہ روزگار کے لئے انتہائی اہم صنعت
فوڈ پروسیسنگ انڈسٹری کی وزارت کے مرکزی وزیر مملکت جناب پرہلاد سنگھ پٹیل نے آج راجیہ سبھا میں ایک سوال کے تحریری جواب میں بتایا کہ شماریات اور پروگرام کے نفاذ کی وزارت صنعتوں کے سالانہ سروے  کے ذریعے رجسٹرڈ فوڈ پروسیسنگ شعبے میں روزگار سمیت رجسٹرڈ مینوفیکچرنگ شعبے کے مختلف پہلوؤں پر ڈیٹا جاری کرتی ہے۔ صنعتوں کے تازہ ترین سالانہ سروے 20-2019 کے مطابق، فوڈ پروسیسنگ شعبے نے رجسٹرڈ مینوفیکچرنگ سیکٹر میں مصروف کل افراد کا 12.22 فیصد حصہ کا تعاون دیا ہے۔ صنعتوں کے سالانہ سروے کے مطابق گزشتہ تین سالوں میں فوڈ پروسیسنگ کے شعبے میں روزگار کی تفصیلات درج ذیل ہیں:
|
|
سال
|
|
روزگار 
|
|
2017-18
|
|
19.33
|
|
2018-19
|
|
20.05
|
|
2019-20
|
|
20.32
ماخذ: صنعتوں کا سالانہ سروے 18-2017، 19-2018، 20-2019
اس کے علاوہ، قومی نمونہ سروے کے 73ویں دور  کے مطابق 51.11 لاکھ افراد غیر مربوط فوڈ پروسیسنگ شعبوں میں مصروف تھے۔
فوڈ پروسیسنگ انڈسٹریز کی وزارت نے میسرز فیڈ بیک بزنس کنسلٹنگ سروسز پرائیویٹ لمیٹڈ، بنگلور کے ذریعے ’’2021-2030 کے دوران ہندوستانی فوڈ پروسیسنگ شعبے میں انسانی وسائل اور مہارت کی ضروریات کا جائزہ لینے کے لیے مطالعہ‘‘ کے عنوان سےفوڈ پروسیسنگ شعبے کے 11 ذیلی شعبوں کا احاطہ کرنے کے لیے ایک مطالعہ شروع کیا، کیونکہ وہ پیداوار کے لحاظ سے پروسیسنگ کی سطح کو بڑھانے کی بڑی گنجائش، ہنر مند لیبر فورس کی ضرورت وغیرہ بڑے حصے سمجھے جاتے ہیں۔ 11 ذیلی شعبے ہیں - بریڈ اور بیکری مصنوعات، کولڈ چین ، دودھ کی مصنوعات، مچھلی اور سمندری غذا کی پروسیسنگ، پھل اور سبزیوں کی پروسیسنگ، گوشت اور پولٹری کی پروسیسنگ، ملنگ ، مشروبات ، کھانے کی تیار مصنوعات اور تیار شدہ پکے ہوئے کھانے پروڈکٹس، سویا پروسیسنگ اور مصالحے۔ اس تحقیق نے نشاندہی کی ہے کہ 2021-30 کے دوران فوڈ پروسیسنگ کے ان 11 ذیلی شعبوں میں ہنر مند انسانی وسائل کی ضرورت کی خالص متوقع تعداد تقریباً 13.4 لاکھ ہے۔
فوڈ پروسیسنگ شعبے کے لیے صلاحیتوں کی تعمیر اور ہنر مندی کے پروگرام درج ذیل کے ذریعے فراہم کیے جاتے ہیں:
- نیشنل انسٹی ٹیوٹ آف فوڈ ٹکنالوجی، انٹرپرینیورشپ اینڈ مینجمنٹ  – کنڈلی اور تھانجاور میں– فوڈ پروسیسنگ انڈسٹریز کی وزارت کی پردھان منتری کسان سمپدا یوجنا  کے تحت۔
- ایم او ایف پی آئی کی مائیکرو فوڈ انٹرپرائزز  اسکیم کے پردھان منتری فارملائزیشن کے تحت صلاحیت سازی کا جزو۔
- فوڈ انڈسٹری کیپیسیٹی اینڈ اسکل انیشیٹو  - متعلقہ سیکٹر اسکل کونسل - ہنر مندی کی ترقی اور انٹرپرینیورشپ کی وزارت کی پردھان منتری کوشل وکاس یوجنا  کے تحت۔
۔۔۔۔۔۔۔۔۔۔۔
ش ح۔ش ت۔ن ا۔
U-8253
(Visitor Counter : 38
سماجی انصاف اور تفویض اختیارات کی وزارت
ملک میں اولڈ ایج ہومز
یہ وزارت براہ راست اولڈ ایج ہوم کی تعمیر/ سیٹ اپ نہیں کرتی ہے۔ تاہم، بزرگ شہریوں کے لیے مربوط پروگرام  کی اسکیم کے تحت، عمل درآمد کرنے والی ایجنسیوں کو دیگر امور کے ساتھ ساتھ، بزرگ شہریوں کے گھروں وغیرہ کو چلانے اور دیکھ بھال کے لیے گرانٹ ان ایڈز کی شکل میں مالی امداد دی جاتی ہے۔ پچھلے تین سالوں کے دوران، اس اسکیم کے تحت ملک بھر میں 4945 مستفیدین کے ساتھ 119 نئے بزرگ شہریوں کے گھروں کو گرانٹ ان ایڈ دی گئی ہے۔
اسکیم کے تحت سینیئر سٹیزن ہومز میں رہائشیوں کے علاج اور دیکھ بھال کے لیے اصول طے کیے گئے ہیں جن کے لیے گرانٹ ان ایڈ فراہم کی جاتی ہے۔ IPSrC کے تحت، الزائمر/ڈیمنشیا سے متاثرہ بزرگ شہریوں کے لیے مسلسل نگہداشت کے گھروں کی دیکھ بھال کے لیے مالی امداد بھی دی جاتی ہے۔
مالی سال 2021-22 کے لیے آئی پی ایس آر سی کے لیے مختص بجٹ 272.0 کروڑ روپے ہے اور اس میں سے 27.24 کروڑ روپے پہلے ہی جاری کیے جا چکے ہیں۔
سماجی انصاف اور تفویض اختیارات کے وزیر ڈاکٹر ویریندر کمار نے آج راجیہ سبھا میں ایک تحریری جواب میں یہ معلومات فراہم کی۔
وزارت دفاع
جرمن وفاق کے وزیر دفاع جناب بورس پسٹوریئس نے آئی آئی ٹی دہلی میں منعقدہ آئی ڈیکس اسٹارٹ اپ اور اختراعی تقریب میں شرکت کی
وزیر دفاع جناب راج ناتھ سنگھ کے ساتھ اپنی باہمی میٹنگ کے بعد، جرمن وفاق کے وزیر دفاع جناب بورس پسٹوریئس نے 06 جون 2023 کو ریسرچ اینڈ اننوویشن پارک، آئی آئی ٹی دہلی میں منعقدہ دفاعی عمدگی کے لیے اختراع  اسٹارٹ اپس تقریب میں شرکت کی۔ آئی ڈیکس کا شراکت دار انکیوبیٹر ایف آئی ٹی ٹی-آئی آئی ٹی دہلی اس تقریب کا مشترکہ میزبان تھا۔
اس تقریب میں، آئی ڈیکس کی وضاحت، آگمنٹیڈ رئیلٹی/ورچووَل ریئلٹی سے متعلق بھارتی اسٹارٹ اپس کے ذریعہ پیش کی گئیں کایہ پلٹ تکنالوجیاں، توانائی نظام، اسمارٹ ڈرونس اور ڈرون شکن نظام، اسپیس پروپلژن نظام اور دیگر متعلقہ تکنالوجیوں کی نمائش شامل تھی۔ ایڈیشنل سکریٹری  اور سی ای او، دفاعی اختراعی تنظیم  جناب ٹی نٹراجن نے جرمن وزیر دفاع کو آئی ڈیکس اسکیم کے توسط سے بھارتی دفاعی اختراعی ایکو نظام کی نمو اور دنیا میں ابھرتے ہوئے تکنالوجی کے شعبوں میں تعاون کے لیے مواقع کے بارے میں بتایا۔
جن دیگر موضوعات پر روشنی ڈالی گئی ان میں دفاعی صنعتی تعاون، تکنالوجی شراکت داری، طویل المدت تحقیق و ترقیات میں اضافہ کرنا اور سپلائی چین سکیورٹی کو بہتر بنانا، شامل تھے۔ اس تقریب کے دوران بھارت میں مشترکہ ترقی اور مشترکہ پیداوار کے فروغ پر بھی توجہ مرکوز کی گئی، جس میں ایسے ممکنہ شعبے اور پروجیکٹس شامل ہیں جن میں بھارتی اور جرمن اسٹارٹ اپ ادارے مل جل کر کام کر سکتے ہیں۔
بجلی کی وزارت
این ٹی پی سی اور ٹیکنیمونٹ نے گرین میتھانول کی پیداوار کو فروغ دینے کے امکانات تلاش کرنے کے لیے مفاہمت نامے پر دستخط کیے
- مفاہمت نامے کا مقصد بھارت میں این ٹی پی سی پروجیکٹ میں تجارتی پیمانے پر گرین میتھانول پروڈکشن سہولت تیار کرنے کے امکانات کا مشترکہ طور پر جائزہ لینا اور تلاش کرنا ہے۔
- گرین میتھانول پروجیکٹ میں این ٹی پی سی پاور پلانٹس سے کاربن حاصل کرنا اور اسے سبز ایندھن میں تبدیل کرنا شامل ہے۔
این ٹی پی سی نے ٹیکنومونٹ پرائیویٹ لمیٹیڈ کے ساتھ مفاہمت نامے پر دستخط کئے
بھارت کی بجلی تیار کرنے والی سب سے بڑی کمپنی این ٹی پی سی نےمیرٹیکنومونٹ گروپ ، اٹلی کی ذیلی کمپنی ٹیکنیمونٹ پرائیویٹ لمیٹڈ، بھارت کے ساتھ ایک ایک غیر پابند مفاہمت نامہ  پر دستخط کیے ہیں۔ ایم او یو کا مقصد بھارت میں این ٹی پی سی پروجیکٹ میں تجارتی پیمانے پر گرین میتھانول پروڈکشن کی سہولت تیار کرنے کے امکانات کا مشترکہ طور پر جائزہ لینا اور تلاش کرنا ہے۔
گرین میتھانول پروجیکٹ میں این ٹی پی سی پاور پلانٹس سے کاربن حاصل کرنا اور اسے سبز ایندھن میں تبدیل کرنا شامل ہے۔ گرین میتھانول کیمیکل صنعت ، قابل تجدید بجلی کو محفوظ کرنے اور ٹرانسپورٹ کے ایندھن کے طور پر استعمال کرنے سمیت وسیع استعمال ہیں، اسے بحری ایندھن کے متبادل کے طور پر بھی سمجھا جاتا ہے۔
این ٹی پی سی کے ڈائریکٹر ، سی کے منڈل نے کہا ہے کہ یہ پروجیکٹ این ٹی پی سی کے ساتھ پائلٹ اسکیل گرین میتھانول پروجیکٹ کے تحت پائیدار اور قابل تجدید توانائی کے تئیں این ٹی پی سی کے عزم کے مطابق ہے، اور بھارت کی توانائی کی منتقلی میں نمایاں طور پر تعاون کرے گا۔
۔۔۔
ش ح۔و ا ۔ ع ا
U–14400
(Visitor Counter : 84
ریلوے کی وزارت
ریلوے کے مرکزی وزیر پیوش گوئل نے ویڈیو کانفرنسنگ کے ذریعے تنک پور-دلی- تنک پور پرناگری جن شتابدی ایکسپریس اسپیشل ٹرین کو جھنڈی دکھا کر روانہ کیا
یہ ٹرین اتراکھنڈ میں سماجی، معاشی ترقی لائے گی اور تنک پور کو قومی راجدھانی سے جوڑے گی
پرناگری مندر کا سفر کرنے والے یاتریوں کو بہتر کنکٹویٹی کے ساتھ کافی فائدہ پہنچے گا: گوئل
ریلوے ، کامرس وصنعت اور صارفین کے امور کے علاوہ خوراک اور عوامی نظام تقسیم کے مرکزی وزیر جناب پیوش گوئل نے آج تعلیم کے مرکزی وزیر رمیش پوکھریال نشنک کے ہمراہ ویڈیو کانفرنسنگ کے ذریعے تنک پور-پرنا گری جن شتابدی ایکسپریس خصوصی ٹرین کو جھنڈی دکھا کر روانہ کیا۔ اس موقع پر دیگر معزز شخصیتیں موجود تھیں۔
اس موقع پر اظہار خیال کرتے ہوئے قابل محترم مرکزی وزیر جناب پیوش گوئل نے کہا کہ نئی، جدید محفوظ ایل ایچ بی کوچ پرنا گری جن شتابدی ٹرین شروع کرنے سے خطے میں سیاحت کو فروغ ملے گی اور کنکٹویٹی بھی بڑھے گی۔ وزیر موصوف نے یہ بھی بتایاکہ پیلی بھیت-دلی روٹ کی بجلی کاری پہلے ہی مکمل کرلی گئی تھی اور تنک پور- پیلی بھیت روٹ بھی مکمل ہے، صرف سی آر ایس کے معائنے کا انتظار ہے۔ جلد ہی تنک پور –دلی روٹ کی پوری طرح بجلی کاری کردی جائے گی۔
انہوں نے مختلف ریلوے پروجیکٹوں کے بارے میں بھی اظہار خیال کیا جن پر فی الحال اتراکھنڈ کی ریاست میں کام چل رہا ہے۔ انہوں نے کہا کہ ریل پروجیکٹوں کے لیے جو بجٹ مختص کیا گیا ہے اس میں کئی گنا اضافہ کیاگیا ہے اور اتراکھنڈ میں ترقی کی ایک نئی لہر چل رہی ہے۔
یہ خصوصی ٹرین تنک پور کو قومی راجدھانی سے جوڑے گی اور خطے میں سماجی معاشی ترقی لائے گی۔ پرناگری مندر کا سفر کرنے والے یاتریوں کو بہتر کنکٹویٹی کے ساتھ فائدہ پہنچے گا۔
ٹرین کے بارے میں کچھ باتیں
ٹرین نمبر 05325 تنک پور- دلی پرنا گری جن شتابدی ایکسپریس روزانہ چلنے والی ایک خصوصی ٹرین ہے جو دن میں 11 بج کر 25 منٹ پر دلی سے روانہ ہوگی اور شام 4 بج کر 10 منٹ پر تنک پور پہنچے گی۔اس ٹرین میں کل 12 ایل ایچ بی کوچیز ہوں گے جن میں 2اے سی چیئر کار و08 چیئرکار کوچیز اور دو جنریٹر کوچیز شامل ہیں۔ یہ ٹرین دونوں سمت میں بن باسا، کھیتیما، پیلی بھیت، عزت نگر، بریلی سٹی، بریلی جنکشن، وشارت گنج، آؤنالا، کارینگی، دفتارا، آصف پور، چندوسی، راجہ کاساہس پور، مراد آباد، امروہہ، گجرولہ، گڑھ مکتیشور، سمبھاؤلی، ہاپوڑ، پلکھوا، غازی آباد، شاہدرہ، دلی شاہدرہ اسٹیشن پر رکے گی۔
...............................................................
ش ح، ح ا، ع ر
26-02-2021
U-1978
(Visitor Counter : 130
وزارت خزانہ
بھارت اور جاپان کے مابین بی ایس اے معاہدہ، بھارت کو 75 بلین امریکی ڈالر تک رسائی فراہم کرے گا
نئی دہلی، 28 فروری 2019، ریزرو بینک آف انڈیا  اور بینک آف جاپان نے بھارت اور جاپان کے درمیان بائی لیٹرل سویپ ارینجمنٹ  کے معاہدے پر دستخط کردیئے ہیں۔ یہاں یہ بات قابل ذکر ہے کہ وزیراعظم جناب نریند مودی کے 29 اکتوبر 2018 کو ٹوکیو کے دورے کے دوران بھارت اور جاپان کے درمیان بی ایس اے پر بات چیت ہوئی تھی۔ یہ بی ایس اے بھارت کو 75 بلین امریکی ڈالر تک رسائی فراہم کرتا ہے جبکہ قبل بی ایس اے کے تحت 50 بلین امریکی ڈالر تک رسائی حاصل تھی۔ بی ایس اے کو 10 جنوری 2019 کو مرکزی کابینہ نے اپنی منظوری دے دی تھی۔
بی ایس اے کے لئے معاہدہ آج سے یعنی 28 فروری 2019 سے نافذ العمل ہوگیا ہے۔ بھارت اپنی گھریلو کرنسی کے لئے، معقول سطح تک رقم کی ادائیگی کو بحال رکھنے کے لئے یا قلیل مدتی لکویڈٹی کے لئے 75 بلین امریکی ڈالر کی رقم تک حاصل کرسکتا ہے۔بی ایس اے کے کسی بھی حصے تک رسائی حاصل کرنے کا حق بھارت کو حاصل ہوگا۔ بھارت کے پاس فی الحال غیر ملکی زر مبادلہ کا معقول ریزرو موجود ہے۔ بی ایس اے بھارت کو کسی بھی وقت اپنی مرضی سے بی ایس اے کے تحت دستیاب وسائل کو استعمال کرنے کی ضرورت ہوتی ہے تو اسے استعمال کرنے کا حق حاصل ہے۔
حکومت ہند نے بی ایس اے کی اثر انگیزی کا خیرمقدم کیا ہے اور اس انتظام اتفاق کرنے کے لئے جاپان کا شکریہ ادا کیا ہے۔ ایسا مستحکم شراکت کے جذبے سے ہوا ہے اور یہ ان کی اہم شراکت کو مزید مستحکم کرے گا۔ یہ مالی تعاون بھارت اور جاپان کے درمیان مضبوط معاشی معاہدے کو مزید مستحکم کرے گا۔
۔۔۔۔۔۔۔۔۔۔۔
م ن۔ش س۔ن ا۔
U- 1283
(Visitor Counter : 60
امور داخلہ کی وزارت
سی سی ٹی این ایس کا استعمال
امورداخلہ کے وزیرمملکت جناب جی کرشن ریڈی نے لوک سبھا میں آج ایک سوال کے تحریری جواب میں بتایا کہ حکومت اور ریاستیں /مرکز کے زیرانتظام علاقے، جرائم اور مجرموں کو تلاش کرنے کے نیٹ ورکس اور نظام  نیز باہم مربوط مجریہ عدلیہ نظام  کا لگاتار جائزہ لیتے رہتے ہیں۔مزید یہ کہ حکومت نے سی سی ٹی این ایس اور آئی سی جے ایس کو فروغ دیا ہے،جس کے تحت ریاستوں اور مرکز کے زیر انتظام علاقوں کے لیے اسمارٹ پولسنگ کےبہت سے اقدامات شروع کیے گئے ہیں۔
شروع کے 14306کے نشانے کے برخلاف سی سی ٹی این ایس کو ملک میں 15773 پولیس تھانوں میں نصب کیا گیاہے  البتہ سی سی ٹی این ایس سافٹ وئیرکا استعمال 383 پولیس اسٹیشنوں میں نہیں کیا گیا ہے۔
آئی سی جے ایس کے ذریعہ، ای-کورٹس کے صارفین کو سی سی ٹی این ایس ڈیٹا فراہم کرتا ہے اور اسی طرح ای-کورٹس کے اعدادوشمار، سی سی ٹی این ایس صارفین کو فراہم کرتا ہے۔ البتہ،خصوصی تفصیلات کی دیکھ بھال مرکزی طور پر نہیں کی جاتی ہے۔
امور داخلہ کی وزارت
حکومت ہند نےمیانمار میں اغوا کیے جانے والے 5 ہندوستانی شہریوں کو رہا کرایا۔
حکومت ہند کی بروقت کارروائی کے نتیجے میں میانمار میں اغوا کیے جانے والے 5 ہندوستانی شہریوں کو رہا کردیاگیا۔ ان اغوا شدہ ہندوستانی شہریوں میں ایک میانمار کا رکن پارلیمان اور میانمار کی راکھنی ریاست کے 4 ارکان کے فوجی شامل ہیں۔ ان پانچوں ہندوستانی شہریوں کو 4 نومبر 2019 کو رہا کیا گیا۔
واضح ہو کہ 3 نومبر 2019 کومیانمار کے ایک رکن پارلیمان اور 2ٹرانسپورٹروں اور 2 تیزرفتار کشتی چلانے والوں کو ارکان کے فوجیوں نے میانمار کی ریاست چن کے پلیٹوا سے اغوا کرلیا تھا۔ یاد رہے کہ یہ اغوا شدہ ہندوستانی شہری میانمار میں کلادان روڈ پروجیکٹ میں تعمیراتی کام کررہے تھے۔
افسوسناک بات یہ ہے کہ ان پانچوں ہندوستانی شہریوں میں سے ایک ہندوستانی شہری کی ارکان کے فوج کی حراست میں ہی دل کا دورہ پڑنے سے موت واقع ہوگئی۔ دستیاب معلومات کے مطابق مہلوک شخص ذیابیطس کے شدید مرض میں مبتلا تھا۔مہلوک شخص کی لاش کے ساتھ چاروں رہا کیے جانے والے ہندوستانی شہری ستوے پہنچ گئے ہیں۔ جہاں سے وہ اپنے وطن واپسی کے لیے ینگون کے لیے روانہ ہوں گے۔
۔۔۔۔۔۔۔۔۔۔۔
م ن ۔س ش۔ ت ع۔
U-4928
(Visitor Counter : 132
محنت اور روزگار کی وزارت
سی بی ٹی نے ای پی ایس 1995 میں ترمیم کی سفارش کی تجویز کو منظوری دی
سی بی ٹی کی 225ویں میٹنگ 21 اگست 2019 کو حیدر آباد میں منعقد کی گئی
نئی دہلی،22 اگست۔ ایک بڑا فیصلہ کرتے ہوئے معتمدین کے مرکزی بورڈ  ای پی ایف نے 21 اگست 2019 کو حیدر آباد میں منعقد کی گئی ایک میٹنگ میں پنشن پانے والے افراد کوپندرہ سال کی تنخواہ کو پنشن کی کمیوٹڈ قدر میں بدلنے کے لئے ملازمین کی پنشن اسکیم  میں ترمیم کے لئے سفارش کی تجویز کو منظوری دے دی ہے۔
محنت اور روزگار کے وزیر مملکت  جناب سنتوش کمار گنگوار نے ، جو سی بی ٹی کے چیئرمین بھی ہیں، سی بی ٹی سے خطاب کرتے ہوئے اطمینان کا اظہار کیا کہ ملازمین کے پرویڈنٹ فنڈ کی تنظیم  آن لائن طریقے سے ای پی ایف ارکان کے 91فیصد سے زائد دعووں کو نپٹارہی ہے۔ انہوں نے ، جو ارکان مرچکے ہیں ، ان کے کنبے کے دعووں کو نپٹانے کیلئے دستیاب خدمات کو بہتر بنانے کی کوششوں اور ای پی ایف کال سینٹرکی 24 گھنٹے ساتوں دن کارکردگی کی تعریف کی۔
انہوں نے ایس بی آئی کی طرف سے او ڈی چارجز میں کمی کرنے ، ایف ڈی سود میں اضافہ کرنے اور وصولیابی کے چارجز ختم کرنے کی وجہ سے 22 کروڑ روپئے سالانہ کی بچت میں ای پی ایف او کی طرف سے اچھی حکمرانی کی حکمت عملی اپنائے جانے کو بھی سراہا۔
وزیر موصوف نے پنشن کے لئے سیزنل ملازمین کی اہلیت کے بارے میں ای پی ایس 1995 میں خصوصی سہولت سے متعلق سیزنل ملازمین کے سلسلے میں جانکاری دینے والے ایک کتابچے کا بھی اجراء کیا۔ اس کتابچے میں اسکیم کی اُن سہولتوں کو بیان کیا گیا ہے جو کسی سال میں معاون خدمات ہوتی ہیں، یہاں تک کہ تعاون کی مدت اگر ایک سال سے کم ہے تو اسے سیزنل ملازمین کیلئے اہل خدمت کے پورے سال کے طور پر مانا جائیگا اور اس سے ارکان / ملازمین کے ذہن میں موجود شک وشبہات کو دور کرنے میں مدد ملے گی۔
سی بی ٹی کے چیئرمین نے ترمیم شدہ ای پی ایف آئی جی ایم ایس 2.0 پروگرام کا بھی آغاز کیا جس سے پانچ کروڑ سے زیادہ سبسکرائبرز اور لاکھوں ملازمین کو فائدہ حاصل ہوگا کہ ان کی شکایات تیزی سے اور بلاروکاوٹ دور کی جاسکیں گی۔
بورڈ نے نئے کنسلٹنٹ کے ذریعے اگلی کسٹوڈین کے انتخاب اور اس کی کارکردگی کے جائزے کی تجویز کو بھی منظوری دی ، جو اس مقصد کے لئے سی بی ٹی کے ذریعے تشکیل دی گئی پانچ ارکان کی میٹنگ کی رپورٹ کی بنیاد پر مقرر کیا گیا ہے۔
( م ن۔اس ۔ع ن (
U. No.3820
(Visitor Counter : 97
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت کے تحت این بی سی ایف ڈی سی اور این ایس ایف ڈی سی نے پنجاب نیشنل بینک کے ساتھ سمجھوتے کے مفاہمت نامہ پر دستخط کیے
نیشنل بیک ورڈ کلاسز فائنانس اینڈ ڈیولپمنٹ کارپوریشن  اور نیشنل شیڈول کاسٹ فائنانس اینڈ ڈیولپمنٹ کارپوریشن  نے ایک اہم اور پریمیئر سرکاری سیکٹر کے بینک پنجاب نیشنل بینک کے ساتھ سمجھوتوں کے مفاہمت نامے پر دستخط کیے ہیں، جس سے اقتصادی طور سے کمزور، او بی سی، ایس سی، ایس ایچ جیز افراد کو مالی طور پر بااختیار بنانے کے لئے چلائی جارہی سماجی انصاف اور تفویض اختیارات کی وزارت  کی سود امدادی اسکیم، ونچت اکائی سموہ اور ورکروں کی ارتھک سہایتا  یوجنا کو کافی بڑھاوا ملا ہے۔
توقع ہے کہ اس اسکیم سے کل ہند سطح پر کئی صنعت کاروں اور سیلف ہیلپ گروپوں کو فائدہ ملے گا۔ یہ چار لاکھ روپے تک کا قرض ادھار لینے والے او بی سی، درج فہرست ذات، سیلف ہیلپ گروپوں اور 2 لاکھ روپے تک کا قرض، ادھار لینے والے، سیلف ہیلپ گروپوں، فیض حاصل کرنے والوں کے معیاری کھاتوں میں 5 فیصد فوری انٹریسٹ امداد کا 10 فیصد پہنچائے گا۔
سمجھوتے کے مفاہمت نامے پر کل دستخط کئے گئے۔ پنجاب نیشنل بینک کی طرف سے دستخط جنرل منیجر جناب ارون کمار شرما نے کیے اور این بی سی ایف ڈی سی کی جانب سے دستخط جنرل منیجر  محترمہ انوپما سود نے کیے اور این ایس ایف ڈی سی کی جانب سے دستخط اسسٹنٹ جنرل منیجر جناب امت بھاٹیا نے کیے، جبکہ اس مفاہمت نامہ پر دستخط این بی سی ایف ڈی سی کے منیجنگ ڈائریکٹر اور این ایس ایف ڈی سی کے چیئرمین کم منیجنگ ڈائریکٹر جناب کے-نرائن کی موجودگی میں کیے گئے۔
...............................................................
م ن، ح ا، ع ر
U-7923
(Visitor Counter : 155